Għalliem ta’ 47 sena li jgħallem l-Ingliż bħala lingwa barranija, dalgħodu tressaq il-Qorti akkużat li jibgħat messaġġi ta’ natura sesswali fuq il-mobile tal-ħabib ta’ ibnu ta’ 17-il sena. Ir-raġel li bħalissa qed jingħata kura fl-isptar Monte Carmeli, kien akkużat b’korruzzjoni ta’ minuri, b’fastidju lil adoloxxenti u bl-użu mhux xieraq tal-mowbajl. L-akkużat li ismu mhux qed jixxandar biex ikun protett il-minuri, wieġeb li mhux ħati tal-akkużi miġjuba kontrih. Il-Maġistrat Ian Farrugia laqa’ t-talba għall-ħelsien mill-arrest fuq garanzija personali ta’ €5,000 li tidħol fis-seħħ malli joħroġ mill-isptar.